**Обявление на Изпълнителна агенция по околна среда (ИАОС)**

На основание чл. 122а, ал. 7, т. 2 от *Закона за опазване на околната среда* (ЗООС) е открит обществен достъп до проекта на комплексно разрешително (КР) на „СТАРТ“ АД, гр. Добрич, за експлоатация на „Инсталация за производство на оловно-киселинни акумулаторни батерии (ИПОКАкБ)“, изпълняваща дейност, съгласно т. 2.5 „б“ от Приложение № 4 към ЗООС - „Инсталации за претопяване, включително сплавяване на метали, различни от изброените в т. 2.2, 2.3 и 2.4, включително на възстановени продукти и експлоатация на леярни, с топилен капацитет над 4 т за денонощие за олово и за кадмий и 20 т за денонощие за всички останали метали“.

Проектът на КР е изготвен след проведени консултации с оператора и е съгласуван с РИОСВ-Варна и Басейнова дирекция „Дунавски район“.

В периода **от 21.03.2023 г. до 27.03.2023 г.** проектът и резултатите от съгласуването с директорите на РИОСВ-Варна и БД „Дунавски район“ ще бъдат достъпни на интернет страницата на ИАОС.

Компетентен орган за вземане на решение по проекта на КР е изпълнителният директор на ИАОС. Становища в горепосочения срок могат да се подават до изпълнителния директор на ИАОС, по официален ред, заведени в Центъра за административно обслужване на ИАОС.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80.